cyanic-selkie/wikianc huggingface dataset:
One Direction
Γνωρίζοντας παγκόσμια επιτυχία χάρη στην δύναμη των μέσων κοινωνικής δικτύωσης, οι πέντε τους δίσκοι Up All Night (2011), Take Me Home (2012), Midnight Memories (2013), Four (2014) και Made in the A.M. (2015) έσπασαν μεγάλο αριθμό ρεκόρ, έφτασαν στην κορυφή των τσαρτ στις περισσότερες μεγάλες αγορές, και δημιούργησαν μεγάλες μουσικές επιτυχίες, συμπεριλαμβανόμενων τα: "What Makes You Beautiful", "Live While We're Young", "Best Song Ever", "Story Of My Life", "You & I", "Night Changes", "Drag me Down" και "Perfect". Συχνά τους έχει αποδοθεί η αναγέννηση της έννοιας του όρου του boy band, και ότι αποτελούν μέλος της νέας "British Invasion" στις ΗΠΑ, το συγκρότημα έχει πουλήσει άνω των 14 εκατομμυρίων σινγκλ και των 8 εκατομμυρίων δίσκων, σύμφωνα με την εταιρεία που έχει αναλάβει το μάνατζμεντ του, την Modest! Management. Στις επιτυχίες τους συμπεριλαμβάνονται και δύο BRIT Awards και τρία MTV Video Music Awards. Σύμφωνα με τον Νικ Γκάτφιλντ, πρόεδρο και ανώτατο εκτελεστικό διευθυντή της Sony Music Entertainment UK, οι One Direction είχαν οικονομικά οφέλη άνω των $50 εκατομμυρίων έως τον Ιούνιο του 2012. Ανακηρύχτηκαν ως "Top New bollshit" για το 2012 από το περιοδικό Billboard, ενώ το The Huffington Post βάφτισε το 2012 ως το "Έτος των One Direction".
Μέλη
μικρογραφία|Χάρι Στάιλς μικρογραφία|Λούι Τόμλινσον
Άλμπουμ & Μουσικά Βίντεο
•"What Makes You Beautiful" •"Gotta Be You" •"One Thing" •"More Than This" •"Live While We're Young" •"Kiss You" •"Little Things" •"Best Song Ever" •"Story Of My Life" •"Midnight Memories" •"You & I" •"One Way Or Another (Teenage Kicks)" •"Steal My Girl" •"Night Changes" •"Drag me Down" •"Perfect" •"History"
Εξωτερικοί σύνδεσμοι
Κατηγορία:Βραβευμένοι με Brit Κατηγορία:Νικητές NME Awards Κατηγορία:Αγγλικά pop συγκροτήματα Κατηγορία:Οικογενειακά μουσικά συγκροτήματα
Βλάκα (Ράβνο)
Η Βλάκα (σερβικά κυριλλικά: Влака) είναι χωριό της Βοσνίας και Ερζεγοβίνης. Ευρίσκεται εντός του Δήμου του Ράβνο, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε πληθυσμό κατώτερο ή ίσο των 10 κατοίκων.
Κατανομή του πληθυσμού ανά εθνότητα (1991)
Το 1991, το χωριό αριθμούσε 7 κατοίκους, οι οποίοι ήσαν όλοι τους Σέρβοι.
Εξωτερικοί Σύνδεσμοι
Κατηγορία:Οικισμοί του Ράβνο Κατηγορία:Οικισμοί του Ράβνο με σερβική πληθυσμιακή πλειοψηφία
Μάχα
thumb|250px|Βόλτα στην [[Ανδαλουσία, Φρανθίσκο Γκόγια, ελαιογραφία σε μουσαμά, 275 εκ. x 190 εκ., 1776, Μουσείο ντελ Πράδο. Οι μάχας και οι μάχος απετέλεσαν συχνά αντικείμενο των έργων του Γκόγια.]] Μάχα (Ισπανικά: maja) (θηλυκό) ή μάχο (Ισπανικά: majo) (αρσενικό), ή manola (μανόλα) και manolo (μανόλο) από τα αντίστοιχα ισπανικά ονόματα, ήταν όροι που χρησιμοποιούνταν για ανθρώπους των κατώτερων τάξεων της Ισπανικής κοινωνίας, ειδικά στη Μαδρίτη, οι οποίοι ξεχώριζαν λόγω των ιδιαίτερων ενδυμάτων τους και των τρόπων τους, καθώς και από τη θρασεία συμπεριφορά τους. Η κατηγορία αυτή εμφανίζεται στα τέλη του 18ου αιώνα παρατηρείται στην ισπανική κοινωνία έως και τις αρχές του 19ου αιώνα, και σε ένα βαθμό και αργότερα. Οι μάχος και οι μάχας απετέλεσαν αγαπημένο θέμα για κάποιους Ισπανούς ζωγράφους του 19ου αιώνα. Τα ρούχα τους βασίζονταν σε παραδοσιακές ισπανικές ενδυμασίες με κάποια στοιχεία υπερβολής. Το ύφος της εμφάνισής τους ερχόταν σε αντίθεση με το γαλλικό στυλ, ενώ είχε επηρεαστεί από το στυλ των ανώτερων ισπανικών τάξεων που είχε διαμορφωθεί υπό την επίδραση του Διαφωτισμού. Οι μάχος ήταν σύνηθες να εμπλέκονται σε μάχες με εκείνους που θεωρούσαν ως afrancesados (άτομα των οποίων το στυλ έμοιαζε με εκείνο των Γάλλων). Στα ισπανικά, οι όροι μάχο και μάχα, έχoυν παράγωγα όπως chulapo (τσουλάπο) και chulapa (τσουλάπα), που αποτελούν εκδοχές των chulo (τσούλο) και chula (τσούλα) που αναφέρονται στην προκλητική συμπεριφορά τους, καθώς και οι όροι chispero και chispera, μεταξύ άλλων.
Η μάχα ως στοιχείο του ισπανικού πολιτισμού
Οι μάχος και οι μάχας υπήρξαν συχνά το θέμα διαφόρων πινάκων του Ισπανού ζωγράφου Φρανθίσκο Γκόγια. Δύο απο τις μάχας του, η ντυμένη μάχα και ιδιαίτερα η γυμνή μάχα, έχουν γίνει παγκοσμίως γνωστές. Κατά τον 20ό αιώνα, όταν η Ισπανία έγινε δημοφιλής τουριστικός προορισμός, η μανόλα ή μάχα, που συχνά εικονίζεται να κρατάει βεντάλια, μετατράπηκε σε στερεοτυπική εικόνα της παραδοσιακής Ισπανίδας. Η μάχα μετατράπηκε σε ένα από τα πιο δημοφιλή σύμβολα της Ισπανίας, όπως και ο ταυρομάχος, που πήρε τη θέση του μάχο. Σε κάποιες από τις απεικονίσεις των μάχας κατά τον 20ό αιώνα έχουν ταυτιστεί με τη χορεύτρια του φλαμένκο (Ισπανικά: la bailaora). Η συνεχώς αυξανόμενη δημοφιλία της μάχα έχει οδηγήσει στον παραγκωνισμό του μάχο.
Εξωτερικοί σύνδεσμοι
Κατηγορία:Πολιτισμός στην Ισπανία
Εφημερίς Αγγελιών
Με τον φερώνυμο τίτλο "Εφημερίς Αγγελιών" εκδιδόταν παλαιότερα στην Αθήνα κρατική εφημερίδα νομικού περιεχομένου.
Η έκδοσή της άρχισε στις 30 Μαρτίου του 1835 και διατηρήθηκε για δύο χρόνια. Αρχικά ξεκίνησε να εκδίδεται κατά αραιά διαστήματα και αργότερα κάθε τριήμερο σε μορφή παραρτήματος. Η ύλη της εφημερίδας αυτής ήταν κυρίως αποφάσεις δικαστηρίων. Τελευταίο φύλλο που κυκλοφόρησε ήταν στις 31 Δεκεμβρίου του 1837.
Πηγές
Κατηγορία:Πρώην εφημερίδες στην ελληνική γλώσσα Κατηγορία:Πρώην εφημερίδες με τόπο έκδοσης την Αθήνα Κατηγορία:Ελληνική Κυβέρνηση Κατηγορία:Νομικά περιοδικά με τόπο έκδοσης την Ελλάδα Κατηγορία:Ιστορικές ελληνικές εφημερίδες
Βρετανικός Στρατός Ξηράς
Ο Βρετανικός Στρατός είναι ο κλάδος του στρατού ξηράς των Βρετανικών Ενόπλων Δυνάμεων. Ο Αγγλικός Στρατός, που ιδρύθηκε το 1660, αντικαταστάθηκε το 1707 από το νέο Βρετανικό Στρατό, ενσωματώνοντας στις τάξεις του τα Σκωτικά συντάγματα. Τελούσε υπό τη διοίκηση του Πολεμικού Γραφείου στο Λονδίνο, το οποίο εντάχθηκε στο Υπουργείο Άμυνας το 1964. Επικεφαλής του Βρετανικού Στρατού είναι ο Αρχηγός του Γενικού Επιτελείου.
Το κύριο τμήμα του Βρετανικού Στρατού αναφέρεται ως Τακτικός Στρατός και υφίσταται από τη δημιουργία της έφεδρικης Εδαφικής Δύναμης το 1908. Όλα τα μέλη του Στρατού ορκίζονται (ή δηλώνουν υπεύθυνα) υποταγή στον μονάρχη ως Αρχηγό. Ωστόσο, η Διακήρυξη των Δικαιωμάτων του 1689 απαιτεί κοινοβουλευτική συναίνεση, ούτως ώστε το Στέμμα να διατηρεί μόνιμο στρατό σε καιρό ειρήνης. Το Κοινοβούλιο εγκρίνει την συνέχιση της ύπαρξης του Στρατού με το πέρασμα ενός νόμου περί ενόπλων δυνάμεων, τουλάχιστον μία φορά κάθε πέντε χρόνια. Σε αντίθεση με το Βασιλικό Ναυτικό, το Βασιλικό Ναυτικό Σώμα και τη Βασιλική Αεροπορία, ο Βρετανικός Στρατός δεν περιλαμβάνει τον όρο «Βασιλικός» στον τίτλο του, επειδή, μετά την ιστορική μάχη μεταξύ του Κοινοβουλίου και της μοναρχίας, ο Βρετανικός Στρατός είναι πάντα υπόλογος στο Κοινοβούλιο και όχι στο Μονάρχη. Πολλά από τα συντάγματα και τα σώματα του στρατού έχουν χορηγηθεί το πρόθεμα «Βασιλικό», ενώ τα μέλη της βασιλικής οικογένειας καταλαμβάνουν ανώτερες τιμητικές θέσεις σε ορισμένα συντάγματα.
Κατά τη διάρκεια της ιστορίας του, ο Βρετανικός Στρατός έχει συμμετάσχει σε μια σειρά από μεγάλους πολέμους, που αφορούν μεγάλες δυνάμεις του κόσμου, συμπεριλαμβανομένων του Επταετούς Πολέμου, των Ναπολεόντειων Πολέμων, του Κριμαϊκού Πολέμου, του Πρώτου Παγκοσμίου Πολέμου και του Δευτέρου Παγκοσμίου Πολέμου.
Επανειλημμένα έχει επεμπλακεί νικηφόρα από αυτούς τους καθοριστικούς πολέμους, κάτι που επέτρεψε στη Βρετανία να επηρεάσει τα παγκόσμια γεγονότα με τις πολιτικές της και να καθιερωθεί ως μία από τις κορυφαίες στρατιωτικές και οικονομικές δυνάμεις του κόσμου. Σήμερα, ο Βρετανικός στρατός έχει αναπτυχθεί σε διάφορες χώρες, μεταξύ άλλων και ως εκστρατευτική και ειρηνευτική δύναμη των Ηνωμένων Εθνών. Επιπλέον, ο Βρετανικός Στρατός διατηρεί πέντε μόνιμες υπερπόντιες βάσεις.
Σημειώσεις
<references group="σημ."/>
Παραπομπές
Κατηγορία:Βρετανικές ένοπλες δυνάμεις
Μ'Σιλά
Το Μ'σιλά (ή Εμσιλά) (المسيلة) είναι η πρωτεύουσα της ομώνυμης επαρχίας της Αλγερίας. Σύμφωνα με την απογραφή του 2008 έχει 132.975 κατοίκους, από 102.151 το 1998, σημειώνοντας ετήσια αύξηση 2,73%. Το Πανεπιστήμιο του Μ'σιλά βρίσκεται στην πόλη.
Ιστορία
Το Μ'σιλά ήταν η τοποθεσία του πρώτου οικισμού που κατασκευάστηκε στο πλαίσιο κυβερνητικού προγράμματος για τη μετάβαση των νομάδων Αλγερινών σε καθιστική ζωή με υλικά από την περιοχή. Ο οικισμός, πλέον ολοκληρωμένος, ονομάστηκε Μααντέρ και αποτελούνταν από οικίες, δημόσιες και εμπορικές περιοχές, και ένα τζαμί. Σήμερα είναι περισσότερο αναπτυγμένη με πολλές εταιρείες, γραφεία επιχειρήσεων, θρησκευτικά κέντρα και σχολεία.
Εξωτερικοί σύνδεσμοι
Κατηγορία:Πόλεις της Αλγερίας
Υπόθεση νομικού καθεστώτος της Ανατολικής Γροιλανδίας (1933)
Η Υπόθεση νομικού καθεστώτος της Ανατολικής Γροιλανδίας (Affaire du statut juridique du Groenland oriental) εκδικάστηκε το 1933 από το Διαρκές Δικαστήριο Διεθνούς Δικαιοσύνης της Χάγης και αφορά την διαμάχη μεταξύ Δανίας και Νορβηγίας περί κυριαρχίας στην περιοχή της Ανατολικής Γροιλανδίας.
Η απόφαση
Το Διαρκές Δικαστήριο Διεθνούς Δικαιοσύνης απεφάνθη ότι: -	Οι ιστορικοί τίτλοι της Δανίας ήταν πιο έγκυροι από αυτούς της Νορβηγίας -	Στις πολικές περιοχές η ανάγκη εμπράγματης άσκησης κυριαρχίας είναι σχετική. Άρα το γεγονός ότι οι αρχές της Δανίας δεν εγκαταστάθηκαν στην παγωμένη περιοχή της Ανατολικής Γροιλανδίας δεν απέκλειε την κυριαρχία της Δανίας εκεί. -	Τέλος η προφορική δέσμευση του υπουργού εξωτερικών Ίχλεν (Ihlen) θεωρήθηκε δεσμευτική.
Το δικαστήριο επιβεβαίωσε την εγκυρότητα της Δανικής κυριαρχίας στην Ανατολική Γροιλανδία.
Έχει επισημανθεί ότι μία διαφορετική απόφαση (βλ. επιχειρήματα μειοψηφούντος δικαστή Ανζιλότι ) θα μπορούσε να είχε δημιουργήσει αστάθεια σε πολλές αραιοκατοικημένες διαφιλονικούμενες περιοχές.
Παραπομπές
Κατηγορία:Γροιλανδία Κατηγορία:Δικαστικές υποθέσεις Κατηγορία:Συνθήκες της Δανίας
Λιμπούσε
Η Λιμπούσε (τσεχικά Libuše, γερμ. Libuscha) είναι μυθική προσωπικότητα, πρόγονος τού Οίκου των Πρεμυσλιδών και των Τσέχων γενικότερα. Σύμφωνα με το θρύλο, ίδρυσε τον 8ο αιώνα την πόλη της Πράγας.
Λέγεται πως η Λιμπούσε, ήταν η μικρότερη κόρη του μυθικού Τσέχου βασιλιά Κροκ, ο οποίος την επέλεξε για διάδοχό του. Αν και αποδείχτηκε σοφή αρχηγός, οι άνδρες της φυλής ήταν δυσαρεστημένοι, που έπαιρναν διαταγές από μια γυναίκα και της ζήτησαν να επιλέξει έναν σύζυγο. Η Λιμπούσε διάλεξε τον Πρέμυσλ, που ήταν ζευγάς στο χωριό Στάντιτσε. Παντρεύτηκαν και έτσι ξεκίνησε η δυναστεία των Πρεμυσλιδών στην Τσεχία.
Η Λιμπούσε ήταν η πιο σοφή από τις αδελφές της Κάζι και Τέτα και προφήτευσε την ίδρυση της πόλης της Πράγας, με αφετηρία το κάστρο της Λιμπούσιν (ή Βίσεχραντ σύμφωνα με άλλους θρύλους).
Η μυθική φυσιογνωμία της Λιμπούσε απετέλεσε έμπνευση για την όπερα Λιμπούσε του Μπέντριχ Σμέτανα (1881). Επίσης ο αστεροειδής 264 Λιμπούσα, που ανακαλύφθηκε το 1886, πήρε το όνομά του από τη θρυλική αυτή μορφή.
Εξωτερικοί σύνδεσμοι
Κατηγορία:Ιστορία της Τσεχίας Κατηγορία:σλαβικός παγανισμός Κατηγορία:Σλαβική μυθολογία
Η Ώρα
μικρογραφία|Το πρώτο φύλλο της Ωρας, 13ης Φεβρουαρίου 1956 Η Ώρα ήταν βραχύβια καθημερινή απογευματινινή εφημερίδα, η οποία κυκλοφόρησε στην Αθήνα το 1956.
Το πρώτο φύλλο κυκλοφόρησε στις 13 Φεβρουαρίου 1956, με διευθυντή τον Παναγιώτη Τζαννετάκη με την οικονομική υποστήριξη του Γεωργίου Καρτάλη. Η εφημερίδα εξέφραζε πλήρως τις θέσεις αρχηγού του ΔΚΕΛ (Δημοκρατικό Κόμμα Εργαζόμενου Λαού) και τασσόταν υπερ των θέσεων του εκλογικού συνασπισμού της Δημοκρατικής Ένωσης, που έλαβε μέρος στις βουλευτικές εκλογές της 19ης Φεβρουαρίου 1956. Αυτοπροσδιοριζόταν ως «δημοκρατική» και φαίνεται να εντασσόταν στον χώρο της αριστεράς ενώ κατά τον Ηλία Νικολακόπουλο λειτούργησε ως ημιεπίσημη εφημερίδα του ΔΚΕΛ. Αναφέρεται, επίσης, ότι διευθυντής της εφημερίδας διετέλεσε και ο Γιάννης Λάμψας.
Δυο ημέρες μετά την έκδοση της εφημερίδας, δυο ανώτεροι αξιωματικοί υπέβαλαν μήνυση κατά του Παναγιώτη Τζαννετάκη, καθώς και κατά του Δημοκρατικού Κόμματος του Εργαζόμενου Λαού (που συμμετείχε στον εκλογικό συνασπισμό) και του Γεωργίου Καρτάλη, σε απάντηση δημοσιεύματος ότι «ορισμένοι αξιωματικοί κινούνται για να επιβάλουν δικτατορία σε περίπτωση εκλογικής νίκης της Δημοκρατικής Ενώσεως». .
Η Ώρα διέκοψε την κυκλοφορία της στις 13 Δεκεμβρίου 1956, έχοντας εκδώσει 266 φύλλα. Φύλλα της εφημερίδας βρίσκονται στη Bιβλιοθήκη της Βουλής των Ελλήνων.
Ουγκαριτικό αλφάβητο
Το Ουγκαριτικό αλφάβητο χρησιμοποιήθηκε στο κράτος της Ουγκαρίτ από το το 1500 π.Χ. μέχρι το 1200 π.Χ.. Τα κείμενα που ανήκουν στην Ουγκαριτικής γλώσσας είναι μία από τις βορειοδυτικές σημιτικές γλώσσες στις οποίες επίσης ανήκουν η Αραμαϊκή και η Εβραϊκή γλώσσα. Η Ουγκαριτική γραφή είναι μεν σφηνοειδής γραφή, φέρει όμως τα χαρακτηριστικά των βορειοσημιτικών συμφωνικών γραφών που είναι ένας τύπος συστήματος γραφής, στον οποίο κάθε σύμβολο αντιπροσωπεύει ένα σύμφωνο, ενώ ο αναγνώστης πρέπει να προσθέσει το κατάλληλο φωνήεν. Παρόμοιες γραφές είναι η Φοινικική, η Σαμαριτική, η Αραμαϊκή και η Εβραϊκή γραφή.
Η Ώρα
Παραπομπές
Κατηγορία:Πρώην εφημερίδες με τόπο έκδοσης την Αθήνα Κατηγορία:Πρώην εφημερίδες στην ελληνική γλώσσα Κατηγορία:Ιστορικές ελληνικές εφημερίδες
Ουγκαριτικό αλφάβητο
Η εμφάνιση της Ουγκαριτικής γραφής
Η πρώτη φωνητική γραφή, δηλαδή αυτή που χρησιμοποιείται για να καταγράφουμε τον ήχο της φωνής του προφορικού λόγου, χρησιμοποιήθηκε μάλλον το 1700 π.Χ. από τους Χυκσούς εργάτες ή από τους σκλάβους της εξόδου από την Αίγυπτο. Από τα κείμενα αυτά που έχουν βρεθεί, μόνο λίγα μπόρεσαν να αποκρυπτογραφηθούν, ενώ η έρευνα συνεχίζεται.
Τα γράμματα του Ουγκαριτικού αλφάβητου
Επίσης υπάρχουν και άλλα οκτώ γράμματα που δεν αντιστοιχούν σε κανένα Εβραϊκό γράμμα:
Εξωτερικοί σύνδεσμοι
Κατηγορία:Αλφάβητο
1754 Κάννινγκαμ
Ο Κάννινγκαμ (Cunningham) είναι ένας αρκετά μεγάλος και πολύ σκουρόχρωμος αστεροειδής, που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,68. Ανακαλύφθηκε το 1935 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του προς τιμή του Αμερικανού αστρονόμου Λήλαντ Έρσκιν Κάννινγκαμ (Leland Erskin Cunningham, 1904-1989).
Εξωτερικοί σύνδεσμοι
Καννινγκαμ
Άγιος Γεώργιος (συνοικία Πραστειού)
Ο Άγιος Γεώργιος είναι συνοικία του Πραστειού Λευκωσίας. Μετά την τουρκική εισβολή του 1974, η διοικητική έκταση της συνοικίας και γενικότερα του Πραστειού δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Στα βόρεια συνορεύει με το Συριανοχώρι και τον Νικήτα, στα ανατολικά με το Νέο Λιβάδι και τον Νικήτα, στα νότια με την Κάτω Ζώδια, στα νοτιοδυτικά με την Ελιά και στα δυτικά με τα Καζιβερά. Το βορειοδυτικό τμήμα της διοικητικής έκτασης είναι παραθαλάσσιο.
Παραπομπές
Κατηγορία:Πραστειό Λευκωσίας
Ανδρέας Μαρμοράς
Ο Ανδρέας Μαρμοράς ήταν Έλληνας λόγιος του 17ου αιώνα.
Βιογραφικά στοιχεία
Γεννήθηκε στην Κέρκυρα. Η οικογένειά του ήταν μία από τις αρχαιότερες και ευγενέστερες της Ελλάδας. Πατέρας του ήταν ο Βικέντιος Μαρμοράς. Νεότεροι αδερφοί του ήταν οι Αντώνιος και Σπυρίδων. Αρχικά ακολούθησε στρατιωτική σταδιοδρομία και αγωνίστηκε υπέρ της Δημοκρατίας. Αποσύρθηκε αργότερα και αφοσιώθηκε στην συγγραφή της ιστορίας της πατρίδας του. Ήταν μέλος της Ακαδημίας των Εξησφαλισμένων (ιταλ. degli Assicurati) στην Κέρκυρα.
Πηγές
Κατηγορία:Έλληνες λόγιοι του 17ου αιώνα
Ο βαφτιστικός (ταινία)
Ο βαφτιστικός είναι μια κινηματογραφική ταινία παραγωγής του 1952, μεταφορά της ομώνυμης πασίγνωστης οπερέτας του Θεόφραστου Σακελλαρίδη, σε σκηνοθεσία Μαρίας Πλυτά.
Υπόθεση
Κατά την περίοδο των Βαλκανικών Πολέμων, η Βιβίκα Ζαχαρούλη, απαυδισμένη από τα καμώματα του γυναικά άνδρα της, που τώρα βρίσκεται στο μέτωπο, υποδέχεται στην Αθήνα τον βαφτισιμιό του, που έρχεται να μείνει σπίτι τους. Αγνοεί όμως ότι ο βαφτισιμιός δεν είναι ο πραγματικός αλλά κάποιος άλλος, ο Πέτρος Χαρμίδης, που πήρε τη θέση του πρώτου με σκοπό να πλησιάσει την ίδια, επειδή είναι ερωτευμένος μαζί της.
Μια μέρα, επισκέπτεται τη Βιβίκα, μια συμμαθήτριά της από το παρθεναγωγείο, που είναι και σύζυγος του Χαρμίδη. Η Βιβίκα της ζητάει να μεσολαβήσει για τη μεταγωγή του άνδρα της από το μέτωπο, αλλά η μια παρεξήγηση διαδέχεται την άλλη, μέχρι που κάποτε όλα ξεδιαλύνονται και η τάξη αποκαθίσταται σε όλα τα μέτωπα.
Παραγωγή
Η ταινία έκανε πρεμιέρα στις κινηματογραφικές αίθουσες στις 15 Νοεμβρίου 1952 κόβοντας 141.854 εισιτήρια και κατατάχθηκε στην 3η θέση ανάμεσα σε 15 ταινίες της ίδιας σεζόν.
Τη φωνή του Αλέκου Αλεξανδράκη ντουμπλάρει στην ταινία ο τενόρος Πέτρος Επιτροπάκης.
Εξωτερικές πηγές
Κατηγορία:Ελληνικές ταινίες Κατηγορία:Ελληνόφωνες ταινίες Κατηγορία:Ταινίες του 1952
ΠΣΙΜ Γιογκιακάρτα
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1930 Κατηγορία:ΠΣΙΜ Γιογκιακάρτα
Βουτανόνη
Η βουτανόνη ή 2-οξοβουτάνιο ή β-κετοβουτάνιο ή αιθυλομεθυλοκετόνη ή αιθυλομεθυλοφορμαλδεΰδη είναι μια οργανική χημική ένωση με χημικό τύπο C4H8Ο και σύντομο συντακτικό τύπο CH3CH2COCH3 ή συντομογραφικά EtCOMe ή MEK (Methyl Ethyl Ketone). Πιο συγκεκριμένα, η βουτανόνη είναι η μια από τις κετόνες. Η καθαρή βουτανόνη, στις συνηθισμένες συνθήκες, δηλαδή σε θερμοκρασία 25 °C και πίεση 1 atm), είναι ένα άχρωμο, εύφλεκτο υγρό, με γλυκιά οσμή που θυμίζει ταυτόχρονα καραμέλα βουτύρου και προπανόνη. Παράγεται βιομηχανικά σε μια μεγάλη κλίμακα, αλλά επίσης εμφανίζεται σε ίχνη και στη φύση . Είναι διαλυτή στο νερό και χρησιμοποιείται συχνά ως ένας βιομηχανικός διαλύτης.
Ισομέρεια
Με βάση το χημικό της τύπο, C4H8O, έχει τα ακόλουθα εικοσιπέντε (25) ισομερή θέσης:
Κύριες μἐθοδοι
Με τη μέθοδο αυτή παράγονται 700.000 τόννοι βουτανόνης παγκοσμίως κάθε χρόνο. Άλλες χρησιμοποιούμενες μέθοδοι περιλαμβάνουν την οξείδωση τύπου Wacker 1-βουτένιου ή 2-βουτένιου :
ή
Ακόμη, χρησιμοποιρίται η καταλυτική οξείδωση 2-φαινυλοβενζόλιου, σε αναλογία με τη βιομηχανική παραγωγή της προπανόνης :
Επίσης, χρησιμοποιούνται η οξείδωση σε υγρή φάση της βαριάς νάφθας και η αντίδραση Fischer-Tropsch, που παράγουν ένα μίγμα οξυγονούχων παραγώγων, από τα οποία η βουτανόνη εξάγεται με κλασματική απόσταξη.
Τέλος, η βουτανόνη βιοσυνθέτεται από κάποια δέντρα και βρίσκεται σε κάποια φρούτα και λαχανικά, σε μικρές ποσότητες. Ακόμη απελευθερώνεται στον ατμοσφαιρικό αέρα σαν ένα από τα καυσαέρια (κυρίως) των αυτοκινήτων.
Με καταλυτική οξείδωση βουτανίου
Με καταλυτική οξείδωση βουτανίου (C4H10) παράγεται (κυρίως) βουτανόνη:
Με οργανομαγνησιακές ενώσεις
1. Με επίδραση αιθυλομαγνησιοαλογονίδιου (CH3CH2MgX) σε αιθανικό αλκυλεστέρα (CH3COOR) παράγεται βουτανόνη :
2. Με επίδραση αιθυλομαγνησιοαλογονίδιου (CH3MgX) σε αιθανονιτρίλιο παράγεται βουτανόνη :
Με προσθήκη ύδατος σε 1-βουτίνιο
Με ενυδάτωση 1-βουτινίου (CH3CH2C ≡ CH) παράγεται αρχικά η ταυτομερής 2-βουτεν-1-όλη, που ταυτομερίζεται σε βουτανόνη :
Με οζονόλυση 3,4-διμεθυλο-3-εξένιου
Με οζονόλυση 3,4-διμεθυλο-3-εξένιου παράγεται βουτανόνη :
Με επίδραση υπεριωδικού οξέος σε 3,4-διμεθυλο-3,4-εξανοδιόλη
Με επίδραση υπεριωδικού οξέος σε 3,4-διμεθυλο-3,4-εξανοδιόλη παράγεται βουτανόνη :
Ταυτομέρεια με 2-βουτεν-1-όλη και 2-βουτεν-2-όλη
Η προπανόνη βρίσκεται πάντα σε χημική ισορροπία με τις ταυτομερείς της 2-βουτεν-1-όλη και 2-βουτεν-2-όλη. Μπορεί να καταλυθεί προς την επιθυμητή κατεύθυνση με παρουσία οξέων ή βάσεων :
Αναγωγή προς 2-βουτανόλη
Μπορεί να αναχθεί προς 2-βουτανόλη με τις ακόλουθες μεθόδους
1. Με λιθιοαργιλιοϋδρίδιο (LiAlH4):
2. Με καταλυτική υδρογόνωση:
Αναγωγή προς βουτάνιο
1. Μπορεί να αναχθεί προς βουτάνιο με την μεθόδο Wolff-Kishner
2. Μπορεί να αναχθεί προς βουτάνιο με την αντίδραση Clemensen
Οξείδωση προς βουτανοδιόνη
1. Μπορεί να οξειδωθεί προς βουτανοδιόνη με χρήση διοξειδίου του σεληνίου
2. Μπορεί να οξειδωθεί προς βουτανοδιόνη μέσω νιτρώδωσης, δηλαδή επίδρασης νιτρώδους οξέος
Προσθήκη ύδατος
Με προσθήκη ύδατος σε βουτανόνη παράγεται, σε χημική ισορροπία, η μη απομονώσιμη ασταθής 2,2-βουτανοδιόλη :
Προσθήκη 1,2-αιθανοδιόλης
Με προσθήκη 1,2-αιθανοδιόλης παράγεται 2-αιθυλο-2-μεθυλο-1,3-διοξολάνιο : 80 px
Προσθήκη 1,2-αιθανοδιθειόλης
Με προσθήκη 1,2-αιθανοδιθειόλης παράγεται 2-αιθυλο-2-μεθυλο-1,3-διθειολάνιο : 80 px
80 px
Αντιδράσεις με αζωτούχες ενώσεις
Αντιδρά με αρκετά είδη αζωτούχων ενώσεων του γενικού τύπου NH2A, όπου το A μπορεί να είναι υδρογόνο, αλκύλιο, υδροξύλιο, αμινοξάδα και διάφορα άλλα. Με βάση το γενικό τύπο η γενική αντίδραση είναι η ακόλουθη :
1. Με αμμωνία παράγεται 2-βουτανιμίνη. Προκύπτει από την παραπάνω γενική με A = H:
2. Με πρωτοταγείς αμίνες (RNH2) παράγεται Ν-αλκυλο-2-βουτανιμίνη. Προκύπτει από την παραπάνω γενική με A = R:
3. Με υδροξυλαμίνη παράγεται 2-βουτανοξίμη. Προκύπτει από την παραπάνω γενική με A = OH:
4. Με υδραζίνη παράγεται αρχικά 2-βουτανυδραζόνη και με περίσσεια βουτανάλης δι(1-μεθυλοπροπυλιδεν)αζίνη. Προκύπτει από την παραπάνω γενική με A = NH2:
5. Με φαινυλυδραζίνη παράγεαι 1-(1'-μεθυλοπροπυλιδενο)-2-φαινυλυδραζόνη. Προκύπτει από την παραπάνω γενική με A = NHPh::
6. Με υδραζινομεθαναμίδιο παράγεται (2-(1'-μεθυλοπροπυλιδεν)υδραζινο)μεθαναμίδιο. Προκύπτει από την παραπάνω γενική με A = NCONH2:
Συμπύκνωση με δευτεροταγείς αμίνες
Με επίδραση δευτεροταγούς αμίνης (RNHR') παράγεται αρχικά 1-(διαλκυλαμινο)-2-βουτανόλη, η οποία στη συνέχεια με αφυδάτωση μπορεί να δώσει Ν,Ν-διαλκυλο-2-βουτεν-2-αμίνη :
Αλδολική συμπύκνωση
Με επίδραση βάσης έχουμε τη λεγόμενη αλδολική συμπύκνωση, η οποία όταν γίνεται με τον εαυτό της, παράγεται αρχικά 5-μεθυλο-5-υδροξυ-3-επτανόνη, η οποία στη συνέχεια με αφυδάτωση μπορεί να δώσει 5-μεθυλο-3-επτεν-4-όνη :
Αλογόνωση
1. Με επίδραση αλογόνου (X2) έχουμε προσθήκη του στη 2-βουτεν-1-όλη. Παράγεται αρχικά η ασταθής 1,2-διαλο-2-βουτανόλη που αφυδραλογονώνεται σχηματίζοντας τελικά 1-αλοβουτανόνη :
2. Με επίδραση αλογόνου (X2) έχουμε προσθήκη του στη 2-βουτεν-2-όλη. Παράγεται αρχικά η ασταθής 2,3-διαλο-2-βουτανόλη που αφυδραλογονώνεται σχηματίζοντας τελικά 3-αλοβουτανόνη :
Επίδραση υδραζωτικού οξέος
Με επίδραση υδραζωτικού οξέος (αντίδραση Achmidt) παράγεται N-μεθυλοπροπαναμίδιο :
Αντίδραση Stracker
Με επίδραση υδροκυανίου (HCN) και αμμωνίας (NH3) σε βουτανάλη παράγεται αρχικά 2-αμινο-2-μεθυλοβουτανονιτρίλιο και στη συνέχεια, με υδρόλυση, 2-αμινο-2-μεθυλοβουτανικό οξύ (ένα μη πρωτεϊνικό αμινοξύ) :
Φωτοχημική προσθήκη σε αλκένια
Με επίδραση προπανόνης σε αιθένιο σχηματίζεται φωτοχημικά 2-αιθυλο-2-μεθυλοξετάνιο (Αντίδραση Paterno–Büchi) : 80 px
Επίδραση ισχυρών οξειδωτικών συνθηκών
Με ισχυρά οξειδωτικά μέσα και δραστικές συνθήκες, είναι δυνατή η οξείδωση της βουτανόνης προς διοξείδιο του άνθρακα και προπανικό οξύ :
Οξείδωση Baeyer - Villiger
Με οξείδωση Baeyer - Villiger από καρβονικό υπεροξύ (RCO3H) παράγονται προπανικός μεθυλεστέρας και καρβονικό οξύ :
Προσθήκη ορθοφορμικών εστέρων
Με προσθήκη ορθοφορμικού εστέρα [(RO)3CH, όπου τα αλκύλια R, όχι απαραίτητα ίδια] έχουμε το σχηματισμό 2,2-διαλκοξυβουτάνιου :
Συμπύκνωση με εστέρες
Με επίδραση καρβονικών εστέρων (RCOOR, όπου τα αλκύλια R, όχι απαραίτητα ίδια) σε βουτανόνη, παρουσία αιθανολικού νατρίου ή νατραμιδίου παράγονται 3-αλκοξυβουτανόνη και αλκοόλη :
Επίδραση καρβενίων
Παρεμβολή καρβενίων, π.χ. με μεθυλενίου παράγονται 2-πεντανόνη, 3-πεντανόνη, μεθυλοβουτανόνη και 2-αιθυλο-2-μεθυλοξιράνιο : 80 px
Ως μέσο συγκόλλησης πλαστικών
Εφόσον η βουτανόνη διαλύει το πολυστυρένιο, πωλείται μόνο του (ή πιο συνήθως) ως ένα ενεργό συστατικό μιγμάτων συγκόλλησης πλαστικών τμημάτων κιτ μοντελισμού.
Άλλες χρήσεις
Η βουτανόνη είναι η πρόδρομη ένωση του υπεροξείδιου βουτανόνης, που με τη σειρά του είναι ένας καταλύτης γοα κάποιες αντιδράσεις πολυμερισμού όπως διασταύρωσης ακόρεστων πολυεστερικών ρητινών.
Ασφάλεια
Αυτό το χημικό πρέπει να το χειρίζεται κανείς με προσοχή.
Ευφλεκτότητα
Η βουτανόνη μπορεί να αντιδράσει και να αναφλεγεί με τα περισσότερα οξειδωτικά υλικά. Είναι μέτρια εκρηκτική. Χρειάζεται μόνο μια μικρή φλόγα ή ένα σπινθήρα για να προκαλέσει μια ταχύτατη αντίδραση. Οι φωτιές βουτανόνης μπορούν εύκολα να σβηστούν με χρήση διοξειδίου του άνθρακα, ξηρών χημικών ή και αφρού αλκοόλης. Αρκετά υψηλές συγκεντρώσεις ατμών βουτανόνης στον αέρα μπορεί να είναι επίσης εύφλεκτες, αλλά επίσης και ανυπόφορες για τους ανθρώπους, εξαιτίας της ερεθιστικής φύσης των ατμών της.
Επιπτώσεις στην υγεία
Η βουτανόνη είναι ένα ερεθιστικό, που προκαλεί ερεθισμό στα μάτια και στη μύτη των ανθρώπων, αλλά σοβαρά προβλήματα υγείας σε ζώα έχουν παρατηρηθεί μόνο σε πολύ υψηλές συγκεντρώσεις. Αν εισπνευθεί, έχουν παρατηρηθεί θάνατοι σε πειραματόζωα ποντίκια, αλλά μόνο σε υψηλές δόσεις, της τάξης των 3.000 ppm για 7 ώρες την ημέρα.
Το 2005 το Γραφείο Προστασίας του Περιβάλλοντος των ΗΠΑ απομάκρυνε τη βουτανόνη από τη λίστα των επικίνδυνων αέριων περιβαλλοντικών ρυπαντών. Μετά από τεχνική αναθεώρηση των δημόσιων σχολίων, η υπηρεσία συμπέρανε ότι η εν δυνάμει έκθεση στις εκλύσεις ατμών βουτανόνης από τις βιομηχανικές διεργασίες δεν είναι υπεύθυνη για αναμενόμενα προβλήματα για την ανθρώπινη υγεία ή το περιβάλλον. Ωστόσο, οι εκπομπές ατμών βουτανόνης συνεχίζουν να ελέγχονται από τους κανονισμούς των πτητικών οργανικών ενώσεων που συνεισφέρουν στον ανεπιθύμητο σχηματισμό και την αύξηση της συγκέντωσης του τροποσφαοιρικού όζοντος.
Η βουτανόνη βρίσκεται στον πίνακα II της σχετικής λίστας του ΟΗΕ, ως πρόδρομη ένωση ναρκωτικών και ψυχοτροπικών ουσιών.
Πηγές
Κατηγορία:Αλκανόνες
Νέο Λιβάδι (συνοικία Πραστειού)
Το Νέο Λιβάδι είναι συνοικία του Πραστειού Λευκωσίας. Μετά την τουρκική εισβολή του 1974, η διοικητική έκταση της συνοικίας και γενικότερα του Πραστειού δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Στα βόρεια συνορεύει με τον Νικήτα και στα ανατολικά, νότια και δυτικά με τον Άγιο Γεώργιο.
Πηγές
Κατηγορία:Πραστειό Λευκωσίας
Φωνητικό αλφάβητο
Συχνά, είμαστε αναγκασμένοι να συλλαβίζουμε ένα-ένα τα γράμματα κάποιου ονοματεπωνύμου ή κάποιας ξένης λέξης. Πολλές φορές αυτός ο συλλαβισμός δεν βοηθάει (π.χ. "Νι" και "Μι" μπορεί να μπερδεύουν αν είναι κακόηχα -είτε λόγω κακής τηλεφωνικής γραμμής είτε λόγω κακής προφοράς). Καταφεύγουμε, λοιπόν, σε διάφορες υποδείξεις του τύπου:
Για τη διευκόλυνση, διαφόρων ομάδων, έχουν καθιερωθεί ειδικές αντιστοιχήσεις καθώς η γνώση και συχνή χρήση του ίδιου φωνητικού αλφάβητου οδηγεί και στη γρήγορη κατανόηση. Αυτές, συνήθως, συμπεριλαμβάνουν λέξεις που:
Ακόμα και για το ίδιο αλφάβητο κάθε "ομάδα" ατόμων μπορεί να έχει διαφορετικό φωνητικό αλφάβητο. Στην Ελλάδα έχουμε τουλάχιστον δύο φωνητικά αλφάβητα σε πλήρη χρήση.
Τα φωνητικά αλφάβητα κατά καιρούς αλλάζουν είτε για πολιτικούς λόγους, είτε γιατί έχουν ξεπεραστεί οι λέξεις, είτε γιατί η αντίστοιχη "ομάδα" κρίνει πως θα διευκολυνθεί με τις νέες αντιστοιχήσεις.
Εξωτερικοί σύνδεσμοι
Κατηγορία:Φωνητικό αλφάβητο
Ουγκαριτική γλώσσα
Η Ουγκαριτική γλώσσα υπήρξε σημιτική γλώσσα του 14ου έως του 13ου αι. π.Χ. Διασώζονται μόνο γραπτά κείμενα που είναι ποιήματα μυθολογικού περιεχομένου, τα οποία ανακαλύφθηκαν το 1928 στην Ουγκαρίτ. Έχουν σημαντική σημασία για την μελέτη της Παλαιάς Διαθήκης επειδή βοηθούν τους επιστήμονες να ξεκαθαρίσουν τις γλωσσικές ασάφειες των εβραϊκών κειμένων και να κατανοήσουν διάφορες φράσεις, ιδιώματα και εκφράσεις που δεν διασώθηκαν στους αιώνες.
Η ανακάλυψη της Ουγκαριτικής γλώσσας είναι η τρίτη σημαντική ανακάλυψη μετά την αποκωδικοποίηση των Αιγυπτιακών ιερογλυφικών και της σφηνοειδούς γραφής της Μεσοποταμίας. Τα Ουγκαριτικά κείμενα που βρέθηκαν μας διηγούνται για την μυθολογία της Χαναάν, όπως π.χ. τον μύθο του Κερέτ, το έπος του Αχάτ (ή μύθος του Δανιήλ), τον μύθο του Μπαλ-Αλιγιάν και τον Θάνατο του Μπαάλ.
Εξωτερικοί σύνδεσμοι
Κατηγορία:Βορειοδυτικές σημιτικές γλώσσες Κατηγορία:Γλώσσες της Συρίας Κατηγορία:Εξαφανισμένες γλώσσες της Ασίας
Χαλυβουργία του Φέλκλινγκεν
Η Χαλυβουργία του Φέλκλινγκεν (γερμ.: Völklinger Hütte) είναι βιομηχανικό σύμπλεγμα που βρίσκεται στην πόλη Φέλκλινγκεν, στο κρατίδιο Σάαρλαντ της Γερμανίας. Αποτελεί σημαντικό βιομηχανικό μνημείο και το 1994 ανακηρύχθηκε Μνημείο Παγκόσμιας Κληρονομιάς της UNESCO. Ανήκει, επίσης, στην Ευρωπαϊκή Οδό Βιομηχανικής Κληρονομιάς.
Ιστορικό
Η ιστορία του εργοστασίου ξεκίνησε το 1873, όταν ο Γιούλιους Μπουχ άρχισε να σχεδιάζει τη δημιουργία μιας χαλυβουργίας κοντά στο Φέλκλινγκεν, στις όχθες του ποταμού Σάαρ. Ωστόσο, τα σχέδιά του δεν ολοκληρώθηκαν. Το 1881 ο Καρλ Ρέλινγκ ξεκίνησε εκ νέου την κατασκευή και δύο χρόνια αργότερα λειτούργησε το πρώτο μεταλλουργείο. Το εργοστάσιο έκλεισε έναν αιώνα αργότερα, το 1986.
Σύμφωνα με την περιγραφή της UNESCO, το εργοστάσιο αποτελεί το μοναδικό δείγμα καθετοποιημένης χαλυβουργικής μονάδας του 19ου-20ου αιώνα στην Ευρώπη και τη Βόρεια Αμερική που έχει διατηρηθεί ανέπαφο.
Σημερινή χρήση
Σήμερα η Χαλυβουργία του Φέλκλινγκεν αποτελεί μουσείο, καθώς και χώρο λειτουργίας του Ferrodrom, ενός διαδραστικού κέντρου επιστημών που εστιάζει στην παραγωγή του χάλυβα. Οι επισκέπτες μπορούν να περιηγηθούν στους χώρους παραγωγής. Επιπλέον, στις μεγάλες αίθουσες των καμίνων φιλοξενούνται διάφορες προσωρινές εκθέσεις με διάφορα θέματα και το καλοκαίρι διοργανώνονται κατά καιρούς συναυλίες.
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στη Γερμανία Κατηγορία:Μουσεία στη Γερμανία Κατηγορία:Βιομηχανικά μουσεία Κατηγορία:Μουσεία επιστημών Κατηγορία:Σημεία σταθμοί στην Ευρωπαϊκή Διαδρομή Βιομηχανικής Κληρονομιάς
Αξιός ΙΙ (αρματαγωγό)
Αξιός ΙΙ (Αρματαγωγό) / 3007, L-109
Πρώην ‘HMS-LST 3007’.
Ναυπηγήθηκε στα βρετανικά ναυπηγεία ‘U.K. – Harland & Walt Ltd. Belgast. Καθελκύστηκε στις 16 Σεπτεμβρίου του 1944. Στην ενέργεια στις 15 Μαΐου 1945. Η ύψωση της Ελληνικής Σημαίας έγινε στις 28 Απριλίου 1947 στο Ροσνηθ της Σκωτίας. Χρησιμοποιήθηκε για στρατιωτικές και κρατικές μεταφορές. Ομοίου τύπου : ‘Αχελώος ΙΙΙ’, ‘Πηνειός ΙΙΙ’, ‘Στρυμών ΙΙ’, ‘Αλφειός ΙΙΙ’ και ‘Αλιάκμων ΙΙ’. Επεστράφη το 1959 στη Μάλτα στο Βρετανικό Ναυτικό
Πηγές
Κατηγορία:Ελληνικά Αρματαγωγά
Κουμάρος Τήνου
Ο  Κουμάρος Τήνου είναι ορεινό χωριό που βρίσκεται στο κεντρικό τμήμα της Τήνου στην ευρύτερη κοινότητα Φαλατάδου. Το πιο κοντινό χωριό και παλιά πόλη της Τήνου είναι το Εξώμβουργο, στο δήμο του οποίου υπάγεται σήμερα. Το 1928 αριθμούσε 103 κατοίκους, στη τελευταία απογραφή έφθανε μόλις τους 27 κατοίκους.
Σύλλογος των Κουμαριανών
Ο Σύλλογος του χωριού ιδρύθηκε στις 22 Απριλίου του 1976 με την απόφαση υπ’ αριθμ. 1324/1976 του Πολυμελούς Πρωτοδικείου Αθηνών. Το καταστατικό του Συλλόγου εγκρίθηκε στις 18 Μαΐου του 1976. Η επωνυμία του συλλόγου κατά το έτος ίδρυσής του ήταν Εξωραϊστικός, φιλανθρωπικός και μορφωτικός Σύλλογος των εν Αθήναις – Πειραιεί και Περιχώροις κατοικούντων και εκ του χωρίου Κουμάρος – Τήνου καταγομένων «Ο ΚΟΥΜΑΡΟΣ» .
Κατηγορία:Χωριά της Τήνου
ChiWriter
Ο κειμενογράφος ήταν περισσότερο προσανατολισμένος στην ταχύτητα και την διαδραστική επεξεργασία, παρά  στην οπτική εμφάνιση του αποτελέσματος, ως εκ τούτου, είχε τη δική του γραφική διεπαφή χρήστη με bitmap γραμματοσειρές με σταθερό πλάτος. Αυτός ήταν και ο λόγος που αν και ήταν δημοφιλής (και πιο εύκολος στη χρήση από το TeX για πολλούς επιστήμονες), δυστυχώς, οδήγησε στην εγκατάλειψή του το 1996 καθώς όλο και  περισσότερα προγράμματα επεξεργασίας κειμένου με διανυσματικές γραμματοσειρές για MS Windows άρχισαν να εμφανίζονται.
Κατηγορία:DOS Κατηγορία:Επεξεργαστές κειμένου
Εξυπηρετητής
200px|thumb|right|Εξυπηρετητές του Ιδρύματος [[Wikimedia.]] Εξυπηρετητής ή διακομιστής (αγγλ.: server) είναι υλικό ή / και λογισμικό που αναλαμβάνει την παροχή διάφορων υπηρεσιών, «εξυπηρετώντας» αιτήσεις άλλων προγραμμάτων, γνωστών ως πελάτες (clients) που μπορούν να τρέχουν στον ίδιο υπολογιστή ή σε σύνδεση μέσω δικτύου. Όταν ένας υπολογιστής εκτελεί κυρίως τέτοια προγράμματα εξυπηρετητές συνεχόμενα, 24 ώρες την ημέρα, τότε μπορούμε να αναφερθούμε σε όλον τον υπολογιστή ως εξυπηρετητή, αφού αυτή είναι η κύρια λειτουργία του. Παρομοίως, ως πελάτη μπορούμε να θεωρήσουμε είτε κάποιο λογισμικό που επικοινωνεί και υποβάλλει αιτήματα στον εξυπηρετητή, είτε όλο τον υπολογιστή όταν ο εξυπηρετητής είναι άλλος υπολογιστής και οι 2 υπολογιστές είναι συνδεδεμένοι σε ένα δίκτυο.
Υλικό
250px|thumb|right|Ο πρώτος εξυπηρετητής ιστού, του [[Τιμ Μπέρνερς Λι.]] Οι υπολογιστές που χρησιμοποιούνται ως εξυπηρετητές δικτύου πρέπει να μπορούν να δουλεύουν όλη την ημέρα και συνεχώς χωρίς διακοπές. Για το λόγο αυτό οι εταιρείες κατασκευής υπολογιστών και τμημάτων υπολογιστών προσφέρουν ξεχωριστές κατασκευές για εξυπηρετητές. Φυσικά αυτές οι κατασκευές μπορούν να χρησιμοποιηθούν και για προσωπικό υπολογιστή όμως ανεβάζουν το κόστος.
Συνηθισμένα χαρακτηριστικά για το υλικό είναι:
Λειτουργικό σύστημα
Τα περισσότερα λειτουργικά συστήματα έχουν ειδική έκδοση για χρήση σε ένα εξυπηρετητή ή μπορούν να διαμορφωθούν έτσι εκ των υστέρων εκτελώντας το λογισμικό που κάνει την εξυπηρέτηση.
Οι περισσότεροι εξυπηρετητές του διαδικτύου αναλαμβάνουν πολλές λειτουργίες και είναι κατάλληλα οργανωμένοι και έχουν χαρακτηριστικά που τους διαφοροποιούν από τους απλούς εξυπηρετητές τα οποία συμπεριλαμβάνουν δυνατότητες όπως:
Προγράμματα
Πολλά σύγχρονα προγράμματα δουλεύουν με βάση τη λογική της σχέσης πελάτη-εξυπηρετητή. Ακόμα και το ίδιο το λειτουργικό σύστημα δουλεύει με βάση αυτήν τη λογική. Σύμφωνα με αυτήν, ένα πρόγραμμα {πελάτης} αιτείται την εκτέλεση κάποιας ενέργειας και το λειτουργικό σύστημα ανταποκρινόμενο αναλαμβάνει να εξυπηρετήσει το αίτημα εκτελώντας το πρόγραμμα {εξυπηρετητής} που διεκπεραιώνει την αιτηθείσα ενέργεια ή λειτουργία.
Συνήθως τα περισσότερα προγράμματα-εξυπηρετητές απαιτούν το να είναι εγκατεστημένα σε ξεχωριστό υπολογιστή-εξυπηρετητή χωρίς αυτό να είναι πάντα απαραίτητο.
Συνηθισμένα προγράμματα εξυπηρέτησης που μπορεί να εκτελούνται είτε στον ίδιο υπολογιστή του πελάτη είτε σε ξεχωριστούς υπολογιστές π.χ. σε ένα περιβάλλον γραφείου περιλαμβάνουν: Μερικοί εξυπηρετητές όπως εκτυπώσεων, ήχου, γραφικών διεπαφών θεωρείται αυτονόητο ότι βρίσκονται στον ίδιο υπολογιστή με τον πελάτη, όμως αυτό δεν είναι απαραίτητο. Για παράδειγμα ένας υπολογιστής μπορεί να μην έχει συνδεδεμένο το δικό του εκτυπωτή αλλά να στέλνει τις σελίδες προς εκτύπωση σε εκτυπωτή του δικτύου. Ομοίως με έναν εξυπηρετητή που απεικονίζει γραφικές διεπαφές ο οποίος θα μπορούσε να στέλνει την απεικόνιση μιας διεπαφής σε έναν άλλο υπολογιστή του δικτύου.
Συνηθισμένα προγράμματα εξυπηρέτησης στο Διαδίκτυο είναι:
Παρατηρήσεις
Κάθε εξυπηρετητής δικτύου έχει διαφορετικές ανάγκες για υλικό. Συνήθως έχει ανάγκη από γρήγορη πρόσβαση στο δίκτυο όμως ένας εξυπηρετητής φαξ δεν θα υποφέρει τόσο αν δεν έχει γρήγορη κάρτα δικτύου ή αρκετή μνήμη όσο το να έχει προβληματικό modem. Ένας εξυπηρετητής αρχείων και ένας εξυπηρετητής αντιγράφων ασφαλείας είναι προτιμότερο να έχουν όσο γίνεται πιο αξιόπιστους και πιο ταχείς δίσκους από το να έχουν μεγαλύτερο επεξεργαστή ή περισσότερη και ακριβότερη μνήμη.
Ένας εξυπηρετητής DNS χρειάζεται όσο το δυνατό μεγαλύτερη ασφάλεια και γι αυτό το λόγο εκείνο που χρειάζεται περισσότερο είναι να τρέχουν όσο το δυνατόν λιγότερα προγράμματα.
Δείτε επίσης
Κατηγορία:Δίκτυα υπολογιστών
15 Φεβρουαρίου
14 Φεβρουαρίου | 15 Φεβρουαρίου | 16 Φεβρουαρίου
Η 15η Φεβρουαρίου είναι η 46η ημέρα του έτους κατά το Γρηγοριανό ημερολόγιο. Υπολείπονται 319 ημέρες (320 σε δίσεκτα έτη).
Ορθόδοξη Εκκλησία
Κατηγορία:Ημέρες του έτους
1755 Λόρμπαχ
Η Λόρμπαχ (Lorbach) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,809. Ανακαλύφθηκε το 1936 από τη Γαλλίδα αστρονόμο Μαργκερίτ Λωζιέ, που παρατηρούσε από τη Νίκαια, και πήρε το όνομά της από το όνομα της Ανν Λόρμπαχ-Χέργκετ (Anne Lorbach Herget), συζύγου του Αμερικανού αστρονόμου Πωλ Χέργκετ.
Φυσικά χαρακτηριστικά
Η μέση διάμετρος της Λόρμπαχ εκτιμάται σε 27,90 χιλιόμετρα. Ο φασματικός τύπος της είναι S (λιθώδης), ενώ το γεωμετρικό άλβεδό της είναι 0,1117. Είναι άγνωστο αν και με ποια περίοδο περιστρέφεται η Λόρμπαχ γύρω από τον εαυτό της.
Εξωτερικοί σύνδεσμοι
Λορμπαχ
Ο Μάγος (Φώουλς)
Ο Μάγος (1965) είναι ένα μεταμοντέρνο μυθιστόρημα του Άγγλου συγγραφέα Τζων Φώουλς, που αφηγείται την ιστορία του Νίκολας Ερφ, ενός νεαρού Βρετανού που διδάσκει την αγγλική γλώσσα σε σχολείο ενός μικρού ελληνικού νησιού.
Το βιβλίο
Ο Μάγος ήταν το πρώτο μυθιστόρημα που έγραψε ο Τζων Φώουλς, αλλά το τρίτο που τελικά δημοσίευσε. Προηγήθηκαν ο Συλλέκτης (The Collector, 1963) και ο Άριστος (The Aristos, 1964). Η συγγραφή του ξεκίνησε στη δεκαετία του 1950, με τον αρχικό τίτλο «Το παιχνίδι των Θεών» (The Godgame). Βασίστηκε εν μέρει στις εμπειρίες του από τη διδασκαλία του ιδίου στην Αναργύρειο και Κοργιαλένειο Σχολή των Σπετσών, όπου εργάστηκε για δώδεκα ολόκληρα χρόνια. Το βιβλίο γνώρισε επιτυχία και αγαπήθηκε από κριτικούς και αναγνωστικό κοινό. Ο Φώουλς συνέχισε να το δουλεύει και στα 1977 προχώρησε σε μία αναθεωρημένη έκδοση του μυθιστορήματος.
Το 1968 ο Φώουλς διασκεύασε τον Μάγο για τον κινηματογράφο. Η ταινία κυκλοφόρησε την ίδια χρονιά σε σκηνοθεσία του Guy Green και με πρωταγωνιστές τους Μάικλ Κέιν και Άντονι Κουίν, αλλά δεν άρεσε καθόλου στον Γούντι Άλλεν, ο οποίος όταν ρωτήθηκε τι θα άλλαζε στη ζωή του αν θα του δινόταν η ευκαιρία να ξαναζήσει, απάντησε: «Θα έκανα τα ίδια, εκτός από το να δω την ταινία Ο Μάγος!».
Στα 1999 το μυθιστόρημα περιλήφθηκε σε λίστα με τα «100 καλύτερα μυθιστορήματα της σύγχρονης λογοτεχνίας» (Modern Library 100 Best Novels), ενώ στα 2003 σε έρευνα του BBC (The Big Read) κατετάγη στην 67η θέση.
Υποσημειώσεις
Κατηγορία:Μυθιστορήματα του Τζων Φώουλς Κατηγορία:Μυθιστορήματα φαντασίας Κατηγορία:Μυθιστορήματα που έγιναν ταινίες
Ρόμπερτ Ράναλφ Μάρετ
Ο Ρόμπερτ Ράναλφ Μάρετ (Robert Ranulph Marett, 13 Ιουνίου 1866 - 18 Φεβρουαρίου 1943) ήταν Βρετανός εθνολόγος. Εκπρόσωπος της βρετανικής εξελικτικής σχολής, ασχολήθηκε ιδιαίτερα με την θρησκευτική εθνολογία. Σε αυτό το επιστημονικό πεδίο τροποποίησε την εξελικτική κλίμακα που πρότεινε ο Τέιλορ, που τοποθέτησε εν αρχή τον ανιμισμό. Ο Μάρετ επινόησε την έννοια του μαγικού προανιμισμού, μιας απρόσωπης δύναμης την οποία ταύτισε με τον μελανήσιο όρο  μάνα. Η ιδέα του μάνα ως ψυχικού παρά πολιτισμικού προϊόντος αναπτύχθηκε κυρίως στο έργο του Το Κατώφλι της Θρησκείας, (1909, με το οποίο προσπάθησε να εγκαθιδρύσει το εννοιολογικό πλαίσιο τέτοιων προϋποτιθέμενων εννοιών στη θρησκεία, στο Ανθρωπολογία το (1912) και στο Ψυχολογία και Λαογραφία, το (1920). Ο Μάρετ έγινε Λέκτορας της Κοινωνικής Ανθρωπολογίας το 1910 στο πανεπιστήμιο της Οξφόρδης και το 1914 ίδρυσε ανεξάρτητο τμήμα Κοινωνικής Ανθρωπολογίας.
Ο Ρόμπερτ Ράναλφ Μάρετ -πεπεισμένος ότι ο πρωτόγονος άνθρωπος δεν είχε αναπτύξει την απαραίτητη διάνοια ακόμη για να διατυπώσει έστω τις απλοποιημένες ερμηνείες που πρότεινε ο Έντουαρντ Μπάρνετ Τέιλορ άσκησε κριτική στις θεωρίες του περί ανιμισμού, υποθέτοντας ότι η θρησκεία στα πρώιμα στάδιά της ήταν περισσότερο συναισθηματική και διαισθητική ως προς τις πηγές της. Κατά την άποψή του ο πρωτόγονος άνθρωπος αναγνώριζε εμψυχωμένα αντικείμενα εξαιτίας των ιδιαίτερων χαρακτηριστικών τους. Θεωρούσε επίσης ότι μεταχειριζόταν όλα τα αντικείμενα ως έμψυχα, αλλά ποτέ δε διέκρινε την ψυχή ως κάτι διακριτό από το σώμα. θεωρώντας ιστορικά τεκμηριωμένο το γεγονός ότι ο πρωτόγονος πίστευε στο μάνα, ο Μάρετ θεώρησε ασήμαντο το πώς απέκτησαν οι άνδρες και οι γυναίκες την πεποίθηση ότι το πνεύμα ή η ψυχή ενοικεί σε όλα τα αντικείμενα.
Παραπομπές
Κατηγορία:Βρετανοί ανθρωπολόγοι Κατηγορία:Εθνολόγοι
Σριβιτζάγια ΦΚ
Η Σριβιζάγια ΦΚ είναι ποδοσφαιρική ομάδα της Ινδονησίας, από την πόλη Παλεμπάνγκ. Συμμετέχει στην Indonesia Super League. Η ομάδα ιδρύθηκε το 1976 σαν Persijatim East Jakarta. Αγωνίζεται στο Jakabaring Stadium, χωρητικότητας 40000 θεατών. Έχει 3 συμμετοχές στο Κύπελλο Πρωταθλητριών Ποδοσφαίρου Ασίας (2009 ομίλοι, 2010 πλέι-οφ, 2011 πλέι-οφ) και 2 συμμετοχές στο γύρο των 16 στο Κύπελλο Ασιατικής Ομοσπονδίας Ποδοσφαίρου (2010, 2011).
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1976
Πέτρος Γαϊτάνος
Ο Πέτρος Γαϊτάνος (Κοκκινόγεια Δράμας, 31 Οκτωβρίου 1967) είναι Έλληνας τραγουδιστής και ψάλτης.
Πρώιμα χρόνια
Γεννήθηκε στα Κοκκινόγεια Δράμας. Πήρε πτυχίο βυζαντινής και ευρωπαϊκής μουσικής από το Ελληνικό Ωδείο, με δάσκαλο τον ψάλτη Μανώλη Χατζημάρκο.
Καριέρα
Στα πρώτα χρόνια της καριέρας του συνεργάστηκε με τραγουδιστές περιοδεύοντας στην Ελλάδα και το εξωτερικό. Μερικοί από αυτούς είναι η Χάρις Αλεξίου, ο Μανώλης Μητσιάς, η Ελευθερία Αρβανιτάκη, η Νάνα Μούσχουρη, η Μαρινέλλα και άλλοι.
Το 1990 κυκλοφόρησε Το Δίλημμα σε σύνθεση και στίχους του Σταμάτη Σπανουδάκη.
1993 κυκλοφόρησε το άλμπουμ Σε πρώτο πρόσωπο σε ενορχήστρωση και με συνθέσεις του Αντώνη Μιτζέλου κ.α
Το Πάσχα του 1995 κυκλοφόρησε το άλμπουμ με τον τίτλο Ώρα Ενάτη.
Στις 18 Απριλίου του 1995 Μεγάλη Τρίτη στο Μέγαρο Μουσικής Αθηνών, με ύμνους της Μεγάλης Εβδομάδας. Στις 18 Οκτωβρίου του 1995 έκανε συναυλία στο Ηρώδειο ερμηνεύοντας βυζαντινούς ύμνους και το Άξιον Εστί των Μίκη Θεοδωράκη και Οδυσσέα Ελύτη. Στις 5 Δεκεμβρίου του ίδιου έτους έκανε συναυλία στο Αριστοτέλειο Πανεπιστήμιο Θεσσαλονίκης προς τιμήν του Αρχιεπισκόπου Αμερικής Ιακώβου.
Στις 3 Απριλίου του 1996 έψαλλε στην Μητρόπολη Αθηνών ύμνους της Μεγάλης Εβδομάδας. Το καλοκαίρι του ίδιου έτους κλήθηκε από τον στιχουργού Λευτέρη Παπαδόπουλο και έγινε ο κύριος ερμηνευτής του έργου του, έστηνε μία παράσταση για τα 33 χρόνια του στιχουργού στο ελληνικό τραγούδι και περιόδευσε σε όλη την Ελλάδα σημειώνοντας επιτυχία. Ο Παπαδόπουλος ανέφερε ότι "…ο Γαϊτάνος είναι ένας από τους σημαντικότερους τραγουδιστές της Ελλάδας και ο σημαντικότερος της νέας γενιάς" και πρόσθεσε: "όπως είχε πει ο Παλαμάς μεριάστε να διαβεί ο Ρίτσος, έτσι λέω κι εγώ σε όλους τους Έλληνες τραγουδιστές μεριάστε να διαβεί ο Γαϊτάνος". Επίσης, κυκλοφόρησε το Πολιτεία Δ΄ με τον Μίκη Θεοδωράκη και τον Μάνο Ελευθερίου.
Το 1997 κυκλοφόρησε τη ζωντανή ηχογράφηση που έδωσε την Μεγάλη Εβδομάδα του Πάσχα του 1996 στη Μητρόπολη Αθηνών με τίτλο Τα Θεία Πάθη.
Το 1998 πκυκλοφόρησε το Φως εκ φωτός ύμνοι Χριστουγέννων, Πρωτοχρονιάς και Θεοφανίων.
Το 1999 κυκλοφόρησε την τρίγλωσση συλλεκτική κασετίναμε τίτλο Ψαλώ τω Θεώ μου έως υπάρχω. Το ίδιο έτος υνεργάστηκε με τον Γιώργο Χατζηνάσιο στο σάουντρακ της σειράς Σύνορα αγάπης. Επίσης, κυκλοφόρησε το Η Θάλασσα στο Τραγούδι, τα έσοδα του οποίου διατίθενται στον Σύλλογο Πασχόντων από Μεσογειακή Αναιμία Θεσσαλονίκης. Έγραψε τους στίχους για το τραγούδι της Μεσογειακής Αναιμίας με τον τίτλο Σαν Πουλάκι Πιάνομαι. Ο σύλλογος τον ανακήρυξε επίτιμο πρόεδρό του, ενώ για κάποια χρόνια ήταν καλλιτεχνικός διευθυντής στο Καρίπειον Μέλαθρον Θεσσαλονίκης.
Το 2000 συνεργάστηκε ξανά με τον Χατζηνάσιο στο σάουντρακ της σειράς Στα φτερά του έρωτα. Επίσης, κυκλοφόρησε το Η Πηγή της Ζωής Ύμνοι της Παναγίας.
Στις 7 Απριλίου του 2001 έκανε συναυλία με ύμνους στον Ιερό Ναό της Θεού Σοφίας στη Θεσσαλονίκη, που παρακολούθησαν δέκα χιλιάδες θεατές. Τον Ιούνιο του ίδιου έτους ερμήνευσε με τον Μάριο Φραγκούλη στο Μέγαρο Μουσικής Αθηνών το έργο Η Συμφωνία της Ίασης, για την παγκόσμια μέρα του Ερυθρού Σταυρού, σε συνεργασία με την Ορχήστρα των Φίλων της Μουσικής και τον σολίστα Μαρκ Γκράουνελς. Η εικαστική επιμέλεια της συναυλίας ήταν του Αλέκου Φασιανού, ενώ στη συναυλία παρέστη ο Πρόεδρος της Δημοκρατίας Κωστής Στεφανόπουλος.
Στις 6 Νοεμβρίου του 2002 παρουσίασε στο Μέγαρο Μουσικής Θεσσαλονίκης μια παράσταση σε δική του σκηνοθεσία και σενάριο, με τη συμμετοχή δεκάδων συντελεστών και τον τίτλο Να 'μουν Ξανά Παιδί.
Το 2003 το Πεντηκοστάριον ύμνοι Αναστάσεως, Αναλήψεως, Πεντηκοστής, Αγίου Πνεύματος και Θαυμάτων Ιησού, όπου ανέλαβε και τον ρόλο του αφηγητή.
Το 2004 περιόδευσε στις Ηνωμένες Πολιτείες σε συνεργασία με Κρήτες συντελεστές, παρουσιάζοντας την παράσταση Η Εκκλησία της Κρήτης Διαμέσου των Αιώνων, σε συνεργασία με την παναμερικανική ομοσπονδία Κρητών.
Το καλοκαίρι του 2006 κυκλοφόρησε το Ανθεί και φέρει κι’ άλλο, με παραδοσιακά τραγούδια του Πόντου. Το άλμπουμ περιλαμβάνει συμμετοχές με τραγούδια της Θράκης, Κυπριακά, Κάλαντα, Μικρασιάτικα, Νησιώτικα, Ηπειρώτικα, Κρητικά και άλλα. Το ίδιο έτος κυκλοφόρησε το Αίμα και ύδωρ - Πορεία στο θείο πάθος (που βασίζεται στα πάθη του Ιησού) και την τετραπλή κασετίνα Οι ουρανοί διηγούνται....
Το 2008 κυκλοφόρησε το Ωδές Αρχαγγέλων, που περιέχει δύο CDs με τους καλύτερους ύμνους της Ορθοδοξίας και ένα DVD με μια ζωντανή συναυλία που δόθηκε στον Καθεδρικό Ναό της του Θεού Σοφίας στη Θεσσαλονίκη.
Το 2009 κυκλοφόρησε την κασετίνα Οι δρόμοι μιας φωνής, που περιλαμβάνει και ένα DVD με βιντεοκλίπ και αφιερώματα.
Το 2010 κυκλοφόρησε διπλά πλατινένια δεκαπλή κασετίνα Τα Ιερά Ευαγγέλια & Ύμνοι της Ορθοδοξίας, που είναι η σκηνοθετημένη ηχητική καταγραφή των κειμένων των Ευαγγελιστών σε σκηνοθεσία δική του, που μιλά για τη ζωή, το λόγο και τη θυσία του Χριστού.
Το 2012 κυκλοφόρησε το Άγιες Γραφές, εμπνευσμένο από τα κείμενα της Καινής Διαθήκης. Το 2015 κυκλοφόρησε το εξαπλό άλμπουμ Άγιος Παΐσιος ο Αγιορείτης, εμπνευσμένη από τη ζωή, το λόγο και τους ύμνους του Αγίου Παϊσίου.
Το 2016 κυκλοφόρησε τα διπλά άλμπουμ Η Ακολουθία των Χαιρετισμών της Παναγίας, Ο Ακάθιστος Ύμνος και Ο Παρακλητικός Κανόνας στην Υπεραγία Θεοτόκο.
Το 2017 κυκλοφόρησε το διπλό άλμπουμ Διδαχές & ύμνοι της Ορθοδοξίας, που έγινε πλατινένιο.
Το 2018 κυκλοφόρησε το διπλό άλμπουμ Ημέραι τρεις- Ο γήινος θάνατος – Η εις Άδου κάθοδος - Η Ανάσταση, όπου συμμετείχε ο κλαρινίστας Πετρολούκας Χαλκιάς. Η πρωτότυπη ηχογράφηση εστιάζει στις τρεις μέρες που βρέθηκε ο Χριστός στον Άδη.
Ο Γαϊτάνος περιόδευσε με τον Μίκη Θεοδωράκη και τη Λαϊκή ορχήστρα Μίκης Θεοδωράκης σε όλη την Ελλάδα ερμηνεύοντας τα τραγούδια του συνθέτη, ενώ έκανε και αφιερώματα σε συνθέτες και στιχουργούς της Ελλάδας όπως ο Σταύρος Κουγιουμτζής και ο Μάνος Χατζιδάκις, ενώ παρουσίασε για πρώτη φορά ένα αφιέρωμα στους δύο συνθέτες Μίκη Θεοδωράκη και Σταύρο Ξαρχάκο με συμφωνική ορχήστρα στο Μέγαρο Μουσικής Θεσσαλονίκης.